**Dodatok č. 6/2019**

 **k Zmluve č. 1/2011 o zabezpečovaní poskytovania sociálnej služby**

zo dňa 30.12.2010 uzatvorenej na základe ustanovenia § 80 písm. h) zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v platnom znení medzi týmito zmluvnými stranami:

1. Obec Lendak

059 07 Lendak

IČO:00326321

DIČ:2020697206

Bankový dom: Dexia banka, a.s.

Číslo účtu: 164178600/5600

Štatutárny zástupca: **Pavel Hudaček- starosta**

(ďalej len **„Obec")**

a

1. Spišská katolícka charita

Slovenská 1765/30, 052 01 Spišská Nová Ves

IČO:35514221

DIČ:2020720966

Subjekt evidovaný v registri Ministerstva kultúry SR

Bankový dom: **Slovenská sporiteľňa, a.s.**

**IBAN: SK25 0900 0000 0050 8204 2759**

**VS:1007300,1007304**

Štatutárny zástupca: **PhDr. Ing. Pavol Vilček- diecézny riaditeľ**

(ďalej len **„Charita")**

 (ďalej len **„dodatok")**

Zmluvné strany sa dohodli na uzatvorení Dodatku č. 5 k Zmluve č. 1/ 2011 uzatvorenej 30.12.2010 /ďalej len zmluva/ v tomto znení:

**Článok I**

Predmet dodatku

1. Predmetom tohto dodatku je úprava výšky finančného príspevku na prevádzku a finančného príspevku pri odkázanosti.

**Článok II**

Dodatok k zmluve

*Ustanovenie článku* V *ods. 1 Zmluvy sa nahrádza novým ustanovením v tomto znení:*

1. Celková výška finančných príspevkov, ktoré sa Obec zaväzuje poskytnúť Charite podľa tejto zmluvy na kalendárny rok 2019 za poskytnutie opatrovateľskej služby je 24 344,86€ (slovom: dvadsaťštyritisíctristoštyridsaťštyri eur osemdesiatšesť centov).

Príspevok vo výške 9530,45 € (slovom: deväťtisícpäťstotridsať eur štyridsaťpäť centov) uhradený pod VS **1007300** sa použije na úhradu ekonomický oprávnených nákladov Charity pri poskytovaní opatrovateľskej služby s výnimkou úhrady pomernej časti miezd, ktoré sa

budú hradiť z Dopytovo orientovaného projektu Podpora opatrovateľskej služby, a to počas trvania tohto projektu. Charita sa zaväzuje Obci, že finančné prostriedky poskytnuté Obcou sa nepoužijú na úhradu tých nákladov, ktorých financovanie prebieha z Projektu, t.j. úhradu pomernej časti miezd zamestnancov Charity.

Príspevok vo výške 14814,41 € (slovom: štrnásťtisícosemstoštrnásť eur štyridsať jedna centov) uhradený pod VS 1007304 sa použije na úhradu ekonomický oprávnených nákladov Charity pri poskytovaní opatrovateľskej služby.

*Ustanovenie článku V ods. 3 Zmluvy sa dopĺňa nasledovne:*

1. Suma uvedená v odseku 1 tohto článku pozostáva z príspevkov pri odkázanosti a príspevkov na prevádzku vo výške a štruktúre špecifikovanej v prílohe č. 1, ktorá tvorí neoddeliteľnú súčasť tejto zmluvy. Obsahom prílohy č. 1 a č. 2 zmluvy je rovnako zoznam osôb, ktorým bude Charita poskytovať opatrovateľskú službu spolu s určením stupňa odkázanosti daných osôb na pomoc iných osôb, pokiaľ týmto osobám bolo vydané rozhodnutie o odkázanosti príslušnou obcou. U osôb, ktorým nebolo vydané rozhodnutie o odkázanosti na opatrovateľskú službu, sa suma príspevkov určí podľa skutočných výdavkov vynaložených na poskytovanie opatrovateľskej služby týmto osobám.

Obsahom prílohy č. 1 a č. 2 sú aj predpokladané ekonomické oprávnené náklady Charity na vykonávanie odborných, obslužných a ďalších činností pri poskytovaní opatrovateľskej služby.

Článok III

Záverečné ustanovenia

1. Tento dodatok nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle, resp. v Obchodnom vestníku.
2. Obec sa zaväzuje v zmysle zákona č. 546/2010 zverejniť uzatvorenie tohto dodatku na svojom webovom sídle, resp. v Obchodnom vestníku najneskôr do 30 dní odo dňa jeho uzatvorenia.
3. Tento dodatok č. 6/2019 tvorí neoddeliteľnú súčasť Zmluvy, ktorého súčasťou je aktualizovaná príloha č.1, príloha č.2 a v ostatnom sa práva a povinnosti zmluvných strán riadia ustanoveniami Zmluvy, jej prílohami a ďalšími dodatkami.
4. Zmluvné strany sa dohodli že ich vzájomné práva a povinnosti sa riadia ustanoveniami tohto dodatku od 01.10.2019.
5. Zmluvné strany si dodatok prečítali, jeho obsahu porozumeli a na znak súhlasu s jeho obsahom ho bez výhrad podpisujú.

Lendak, dňa 30. septembra 2019

Spišská Nová Ves, dňa 30. septembra 2019

............................................................ ..........................................................

 Pavel Hudaček PhDr. Ing. Pavol Vilček

 starosta diecézny riaditeľ